Drie vermeende rowers doodgeskiet | Maroela Media
Sekuriteitswagte het Vrydag drie mans doodgeskiet nadat hulle glo by ŉ besigheid in Meadowdale aan die Oos-Rand van Johannesburg ingebreek het.
“Die verdagtes is vroeg Vrydagoggend doodgeskiet ná ŉ groep mans by ŉ onderneming in Albert Amonstraat ingebreek en rekenaars gesteel het,” het lt.kol. Lungelo Dlamini, woordvoerder van die polisie, gesê. “Terwyl hulle van die toneel wou vlug het sekuriteitswagte hulle voorgespring.”
Een van die wagte is tydens die skietery beseer. Een man het van die toneel gevlug.
Al die rekenaars is opgespoor.
Fanie Schoeman · 6 jaar gelede
Net maar nog n misdaadvoorval met noodlottige gevolge.Besef hierdie kriminele nie dat sulke dade hul sowel die polisie asook publiek se lewens in gevaar stel nie?Klaarblyklik nie.Leer hulle nie deur andere se duur foute nie?Blykbaar ook nie dit nie.Omstandighede wat tot skietery aanleiding gegee het is nie aan my bekend nie,maar die prys betaal was veel meer as die van enige rekenaar!
Ivan Harvey · 6 jaar gelede
Mooi so wagte, wakker geslaap en jul werk goed gedoen.